IGAZGATÓSÁGI JELENTÉS. 
11 
dottsága, valamint a természeti nehézségek, melyekkel a terület jó részében 
küzdeni kell, csak léptenként való előrehaladást engednek meg. 
A ki ismeri a nehézségeket, melyekkel egy országnak földtani fölvé¬ 
tele jár, az bizonyára méltányolni fogja geológjainknak a lefolyt évben 
kifejtett tevékenységét. 
Minthogy a szóban forgó határhegység fölvétele már a megelőző évek¬ 
ben kezdetett meg, és pedig úgyszólván annak két végpontján, — ennek 
folytán két működési középpont fejlődött ki. 
Fölötte kívánatosnak, sőt szükségesnek tartván azt, hogy az egyszer 
bizonyos irányban megkezdett felvételek következetesen folytattassanak, 
még pedig a lehetőséghez képest ugyanazon erők által, melyek az uj 
munkaterülettel rokon kifejlődést feltüntető szomszéd vidék fölvételét is 
eszközölték, a múlt évi fölvételi tervezet összeállításánál élesen körülírva 
láttam az intézet tagjainak nyári feladatát, t. i. akkép, hogy ezek a magyar¬ 
erdélyi határhegység két pontján megkezdett földtani felvételeket szakadat¬ 
lanéi folytassák. 
Ezt javasoltam is a nagyméltóságu minisztériumnak, mely ebbeli 
indítványomat elfogadta, minek következtében az intézeti geológokat két 
osztályban láttuk működni: egy északiban és egy déliben. Az északi avagy 
első fölvételi osztály tagjai voltak: dr. Hofmann Károly, m. k. főgeológ, 
egyszersmind osztályvezető, továbbá Matyasovszky Jakab, m. k. osztály- 
geológ és dr. Koch Antal, a kolozsvári tudomány-egyetemen az ásvány- és 
földtan rendes tanára. 
Nem titkolhatom el örömömet a fölött, hogy azon csekély pénzáldo¬ 
zat, melyet a nagyméltóságú földmívelés-, ipar- és kereskedelmi m. k. 
minisztérium ajánlatomra engedélyezni kegyeskedett, lehetővé tette azt, 
hogy dr. Koch Antal, kit már az 1868-—69-ik évi fölvételek alkalmával is 
dolgozó társaink közé számíthattunk, most ismét vállvetve dolgozott velünk 
két havi szünideje alatt. 
Nagy előnynek tartom, hogy sikerült értékesíteni tisztelt szaktársunk 
munkaerejét és tapasztalatait, nevezetesen az erdélyi részletes felvételek 
érdekében, melyeket az intézet ez alkalommal folytatott; de másrészt úgy 
vélem, hogy az országos rendszeres fölvételekben való részvétel csakis 
előnyére szolgálhat azon tanszéknek is, melyet tisztelt szaktársunk betölt. 
Azért mindkét tekintetben óhajtanám, hogy újból megkezdett közreműkö¬ 
dése továbbra is lehetséges legyen. 
A deli, vagyis második fölvételi osztályban, melynek működésében, 
a mennyire egyéb igazgatói teendőim engedék, személyesen is résztvettem, 
közreműködtek telegdi Roth Lajos osztály-geológ — miután július közepéig 
befejezte a Lajta-Hegységben még bevégzendő feladatát — és Halaváts 
Gyula segéd-geológ. 
Az első osztály ezidei munkaterületének egyik része a vezérkari átné- 
